stanford-oval/wikipedia huggingface dataset:
บุญชู 5 เนื้อหอม

| บุญชู 5 เนื้อหอม |
| --- | --- |

กำกับ: บัณฑิต ฤทธิ์ถกล
เขียนบท: บัณฑิต ฤทธิ์ถกล
บทภาพยนตร์: บัณฑิต ฤทธิ์ถกล วัชระ ปานเอี่ยม  เกรียงไกร อมาตยกุล  เกียรติ กิจเจริญ  ศุ บุญเลี้ยง  เจดีย์ ศุภกาญจน์  ชีวิน ณ เชียงใหม่
อำนวยการสร้าง: เจริญ เอี่ยมพึ่งพร
นักแสดงนำ: สันติสุข พรหมศิริ  จินตหรา สุขพัฒน์  เกรียงไกร อุณหะนันท์  สมรัชนี เกษร  สุเทพ ประยูรพิทักษ์  ปรารถนา สัชฌุกร  จุรี โอศิริ  วัชระ ปานเอี่ยม  เกียรติ กิจเจริญ  เกรียงไกร อมาตยกุล  อรุณ ภาวิไล  กฤษณ์ ศุกระมงคล  ธงชัย ประสงค์สันติ  ชาญณรงค์ ขันทีท้าว  ภาณุ น้อยอารีย์  พรทิพย์ ประเสริฐยิ่งสุข  นัท กิจดินันท์  โรสแมรี่ รื่นสุข  นิติมา ตันติโกวิทย์  ทวีเกียรติ เสียงศิริ สมเกียรติ คุณานิธิพงศ์  กัญญาลักษณ์ บำรุงรักษ์  ส.อาสนจินดา  ชาลี อินทรวิจิตร  อัญชลี ชัยศิริ  คมสัน พงษ์สุธรรม  อ.อดิศักดิ์ บ้วนกียาพันธุ์  มร.คาซูยูจิ นากาจิมา
กำกับภาพ: พิพัฒน์ พยัคฆะ
ตัดต่อ: พูนศักดิ์ อุทัยพันธ์
ดนตรีประกอบ: จรัล มโนเพ็ชร และ ดำรงค์ ธรรมพิทักษ์
ผู้จัดจำหน่าย: ไฟว์สตาร์โปรดักชั่น
วันฉาย: 26 มกราคม พ.ศ. 2533
ความยาว: 117 นาที
ประเทศ: ประเทศไทย
ภาษา: ภาษาไทย
ทำเงิน: 21 ล้านบาท
ก่อนหน้านี้: บุญชู 2 น้องใหม่
ต่อจากนี้: บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย
ข้อมูลจากฐานข้อมูลภาพยนตร์ไทย
บุญชู 5 เนื้อหอม หรือ บุญชู ภาค 5 เป็นภาพยนตร์ไทย ออกฉายเมื่อปี พ.ศ. 2533 กำกับโดย บัณฑิต ฤทธิ์ถกล โดยค่ายไฟว์สตาร์โปรดักชั่น นำแสดงโดย สันติสุข พรหมศิริ จินตหรา สุขพัฒน์ เกรียงไกร อุณหะนันท์ สมรัชนี เกษร สุเทพ ประยูรพิทักษ์ ปรารถนา สัชฌุกร จุรี โอศิริ วัชระ ปานเอี่ยม เกียรติ กิจเจริญ เกรียงไกร อมาตยกุล อรุณ ภาวิไล กฤษณ์ ศุกระมงคล ธงชัย ประสงค์สันติ ชาญณรงค์ ขันทีท้าว ภาณุ น้อยอารีย์ พรทิพย์ ประเสริฐยิ่งสุข นัท กิจดินันท์ สมเกียรติ คุณานิธิพงศ์ กัญญาลักษณ์ บำรุงรักษ์ ส.อาสนจินดา ชาลี อินทรวิจิตร อัญชลี ชัยศิริ โดยที่เรื่องนี้เป็นการนำบุญชู 3 ,บุญชู 4 และ บุญชู 5 รวมกันเป็นภาคเดียว  กล่าวคือ บุญชู 3 มีชื่อตอนว่า จำจากแม่, บุญชู 4 มีชื่อตอนว่า ปีหนึ่ง และบุญชู 5 มีชื่อตอนว่า เนื้อหอม ส่วนความยาวของเนื้อหาบุญชู 3 และบุญชู 4 รวมกันไม่เกิน 12 นาที ก่อนจะเข้าสู่บุญชู 5
โครงเรื่อง

บุญชู 3 จำจากแม่
ชาวบ้านอำเภอบ้านโค่ง จังหวัดสุพรรณบุรี พากันเฉลิมฉลองให้กับบุญชูซึ่งสอบติดมหาวิทยาลัยเป็นคนแรกของอำเภอ โดยร่วมกันเดินขบวนไปส่งยังท่ารถสองแถว ก่อนจะขึ้นรถแม่ของบุญชูได้ฝากฝังให้ตั้งใจเรียน อย่าออกนอกลู่นอกทาง แต่สั่งสอนนานไปหน่อยจนรถสองแถวออกจากท่าไปแล้ว ทั้งคู่จึงเดินกลับบ้านเพื่อรอรถเที่ยวถัดไป โดยแก้ตัวกับคนที่เจอว่า รถเต็มแล้ว ไปไม่ได้ (บุญชู 3 มีความยาวเพียง4นาทีครึ่ง)
บุญชู 4 ปีหนึ่ง
ไวยกรณ์พาบุญชูเที่ยวชมมหาวิทยาลัยเกษตรศาสตร์ โดยสอนบุญชูว่าอย่าทำอะไรเปิ่นๆจนเกิดเรื่อง แต่ระหว่างที่จอดจักรยานบริเวณที่จอดนั้น บุญชูเกิดทำจักรยานล้มไปชนจักรยานคันอื่น ทำให้จักรยานล้มต่อกันไปเป็นแถวยาว ไวยกรณ์และบุญชูจึงรีบขี่จักรยานหนีออกมา (บุญชู 4 มีความยาว1นาทีเท่านั้น)
บุญชูเข้าเรียนในคณะเกษตรได้ 3 ปีแล้ว ด้วยความเป็นคนซื่อนิสัยดี เจ้าคารม และสำเนียงเหน่อแบบสุพรรณที่เป็นเอกลักษณ์ ทำให้บุญชูเป็นที่รู้จักของเพื่อนๆทั้งในและนอกคณะ บุญชูได้พบน้องปีหนึ่งชื่ออำภาวรรณ ซึ่งมีปัญหาเรื่องการเงิน เนื่องจากหลักฐานทางฐานะบ่งบอกว่าเป็นคนมีเงิน แต่อันที่จริงทางบ้านมีปัญหาเรื่องทรัพย์สินอยู่ ทำให้อำภาวรรณไม่ได้รับทุนการศึกษาจากบริษัทที่คอยสนับสนุนอยู่ ตรงกันข้าม ทุนกลับไปอยู่ที่สายัณห์ (ซานโต๊ส กลิ่นสี) ซึ่งนำทุนที่ได้ไปเลี้ยงเหล้าเบียร์เพื่อนๆ เมื่อการเข้าพบอาจารย์ที่รับผิดชอบเรื่องทุนการศึกษาไม่เป็นผลสำเร็จ บุญชูจึงตัดสินใจลงสมัครเลือกตั้งเป็นประธานนิสิต โดยต้องแข่งกับเพื่อนสนิทอีกสองคนคือเรวัติ และ จันทร์เพ็ญ (ชาญณรงค์ ขันทีท้าว) โดยมีเพื่อนๆชาวก๊วนคอยช่วยเหลือ
นักแสดงนำ

สันติสุข พรหมศิริ : บุญชู
จินตหรา สุขพัฒน์ : โมลี
เกรียงไกร อุณหะนันท์ : อ.สุโต
จุรี โอศิริ : บุญล้อม
วัชระ ปานเอี่ยม : ไวยากรณ์
เกียรติ กิจเจริญ : หยอย (ยงยุทธ)
เกรียงไกร อมาตยกุล : ประพันธ์
อรุณ ภาวิไล : นรา
กฤษณ์ ศุกระมงคล : คำมูล
ธงชัย ประสงค์สันติ : บุญมา
ติ๊ก กลิ่นสี : จันทร์เพ็ญ
สมรัชนี เกษร : อุ๊ (อำภาวรรณ)
สุเทพ ประยูรพิทักษ์ : บุญช่วย
ปรารถนา สัชฌุกร : มานี
ภาณุ น้อยอารีย์ : สายัณห์
นัท กิจดินันท์ : เฉื่อย (มั่นคง)
พรทิพย์ ประเสริฐยิ่งสุข : นก
สมเกียรติ คุณานิธิพงศ์ : ปอง
กัญญาลักษณ์ บำรุงรักษ์ : บัวลอย
ส.อาสนจินดา : มหาแจ่ม
ชาลี อินทรวิจิตร : อธิการบดี
อัญชลี ชัยศิริ : แม่ของอุ๊
รางวัล

ภาพยนตร์ยอดนิยม
ผู้แสดงสมทบชายยอดเยี่ยม (สุเทพ ประยูรพิทักษ์)
ฉลองพระบาท

ซุ้มเฉลิมพระเกียรติในงานฉลองสิริราชสมบัติครบ 60 ปี พุทธศักราช 2549 แสดงภาพฉลองพระบาทเชิงงอนจำลอง
ฉลองพระบาทเชิงงอนเป็นสิ่งประจำองค์พระมหากษัตริย์ และเป็นหนึ่งในห้าของเบญจราชกกุธภัณฑ์  หรือรองเท้าของพระมหากษัตริย์ ที่ทำมาจากเกือกแก้ว ซึ่งหมายถึง ผืนแผ่นดินอันเป็นที่รองรับของเขาพระสุเมรุ และเป็นที่อยู่อาศัยของ อาณาประชาราษฎร์ทั่วทั้งแว่นแคว้น ฉลองพระบาทเชิงงอนนี้ พระบาทสมเด็จพระพุทธยอดฟ้าจุฬาโลก ทรงพระกรุณาโปรดเกล้าฯ ให้สร้างขึ้นเป็นเครื่องราชกกุธภัณฑ์ ตามแบบประเพณีอินเดียโบราณ
ก่ำเทียนไต่เต่

สฺวี่ ซฺวิ่น (จีน: 许逊; พินอิน: Xǔ xùn) หรือออกเสียงตามสำเนียงฮกเกี้ยนว่า ข้อฉิ้น นามรองว่า จิ้งจือ (จีน: 敬之; พินอิน: Jìngzhī) เป็นเซียนและนักพรตเต๋าในลัทธิเต๋าและศาสนาชาวบ้านจีน ซึ่งมีชื่อเสียงและปรากฏอยู่ในราชวงศ์จิน ณ นครหนานชาง มณฑลเจียงซี และเป็นหนึ่งในปรมาจารย์ของสำนักนักพรตแห่งเขาลู่ พระองค์ได้รับการยกย่องเป็นเทพผู้ทักษ์แผ่นดินและผืนน้ำของชาวมณฑลเจียงซี โดยขนานนามว่า สฺวี่ จิ่วหลาง (จีน: 许九郎; พินอิน: Xǔ jiǔláng) หรือ สฺวี่ จิงหยาง (จีน: 许旌阳; พินอิน: xǔjīngyáng) นอกจากนี้นามอื่น ๆ ของพระองค์ได้แก่ สฺวี่เทียนชือ (จีน: 许天师; พินอิน: Xǔtiānshī) สฺวี่เจินจฺวิน (จีน: 许真君; พินอิน: xǔzhēnjūn) จิงหยางจู่ชือ (จีน: 旌阳祖师; พินอิน: jīng yáng zǔshī) และ ก่ำเทียนไต่เต่ (จีน: 感天大帝; พินอิน: gǎn tiān dàdì)
ในหมู่ชาวไทยเชื้อสายจีนมักออกนามพระองค์ว่า เจ้าพ่อเขาตก[ต้องการอ้างอิง] ซึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีหน้าที่รักษาพระพุทธบาท ณ เขาสัจจพันธ์คีรี ซึ่งเป็นการยืมนามของเทพารักษ์องค์นี้มาใช้แทนภาษาจีนอันเป็นนามเดิมของพระองค์ เช่นเดียวกับในกรณีของ เจ้าแม่ทับทิม อันเป็นเทพารักษ์นารีในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ที่หมู่ชาวไทยเชื้อสายจีนนำมาใช้ในภาษาไทยสำหรับเรียก ม่าจ้อโป๋ จุ้ยบ้วยเนี้ย และ เจ้าแม่ไท้ฮัว (ไท้วาโผ่) (泰华聖娘) ซึ่งเป็นเทพนารีคนละองค์แต่ใช้นามเดียวกันเช่นกัน
เทวรูปก่ำเทียนไต่เต่ทรงฮู่ป่าน (ป้ายอาญาสิทธิ์) ศิลปะประเพณีจีนปัจจุบัน ณ ต้าหยวนเหรินโช่วกง (大園仁壽宮) เขตต้าหยวน เมืองเถาหยวน ไต้หวัน
บทบาท

“ก่านเทียนต้าตี้” เป็นอีกชื่อหนึ่งที่ชาวจีนในสังคมไทยใช้เรียกขานเจ้าพ่อเขาตกของศาสนาพื้นเมืองท้องถิ่นของไทยและบุคคลอันทรงคุณงามความดีอันเป็นที่ยกย่องแก่สาธารณชนในประวัติวัฒนธรรมจีนที่ได้รับการยกย่องหรือสถาปนาในตำแหน่งนี้ มีทั้งหมดสามองค์ได้แก่ นักพรตเต๋าสฺวี่ ซฺวิ่นท่านนี้  เจี้ยจื่อทุย (จีน: 介子推) และ ปั๋วอี้ นอกจากนี้ สฺวี่ ซฺวิ่น ยังได้รับการยกย่องเป็น ซี่ต้าเทียนชือ  (จีน: 四大天师) ร่วมกับเตียวฮู้เทียนชือ สักเทียงซือ (สักซิวเจียง) [zh] และ กั่วเหี่ยง [zh] นอกจากนี้ยังได้รับการยกย่องเป็นเป็นหนึ่งในสามปรมาจารย์ของลัทธิเต่า คือ กำเทียนต้าตี้ หรือ ข้อจินหยิน, ซุนเจินเหริน(孫真人) หรือ ไท้อิดจิ้นหยิน และ หงอจิ้นหยิน (吳真人) หรือ เป่าเชิงต้าตี้ (保生大帝)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สฺวี่ ซฺวิ่น
มาตฤกา

| มาตฤกา |
| --- | --- |
เทพีแห่งการพิชัยรณรงค์สงคราม, ผู้คุ้มครองเด็ก และผู้นำสู่การรู้แจ้งหลุดพ้น 
เทวรูปคณะเทพีมาตฤกาทั้งเจ็ดองค์พร้อมด้วยพระคเณศทางซ้ายและพระศิวะทางขวา ณ พิพิธภัณฑ์ศิลปะลอสแอนเจลิสเคาน์ตี้
ชื่อในอักษรเทวนาครี: मातृका
ชื่อในการทับศัพท์ภาษาสันสกฤต: mātṝkā
ส่วนเกี่ยวข้อง: ศักติ, พระเทวี, มหาเทวี
มาตฤกา (Sanskrit: मातृका (singular), IAST: mātṝkās, lit. "มารดร") หรือเรียกอีกอย่างว่ามาตฤหรือมาตริ เป็นกลุ่มพระเทวีในศาสนาพราหมณ์ ฮินดูซึ่งมักปรากฏองค์พร้อมกันทั้งเจ็ดนาง จึงขนานนามว่า สัปตมาตฤ (เจ็ดเทพี) หรือในบางครั้งปรากฏองค์แปดนาง จึงขนานนามว่า   อัสตมาตฤกา (แปดเทพี) คณะเทพีกลุ่มนี้คืออิตถีพละหรืออำนาจแห่งเทพชายาของเทพบุรุษที่สำคัญในศาสนาฮินดู (ศักติ) คือ พระพรหมาณี มาจากอิตถีพละแห่ง พระพรหม, พระไวษณวี จาก พระวิษณุ, พระมเหศวรี จาก พระศิวะ, พระอินทราณี จาก พระอินทร์, พระเกามารี จาก พระขันธกุมาร, พระวราหิ จาก พระวราหะ และ พระจามุณฑา จาก พระจัณฑี ในบางครั้งอาจปรากฏ พระนรสิงหิ จาก พระนรสิงห์ และ พระวินายกี จาก พระพิฆเนศ
ในประเทศไทยมีเทวรูปคณะเทพีกลุ่มนี้ประดิษฐานอยู่ในวัดพระศรีมหาอุมาเทวี (วัดแขกสีลม) ณ พื้นที่ด้านข้างเทวสถานในส่วนเทพเจ้าพื้นเมืองของอินเดียใต้ ในโดยประดิษฐานร่วมกันกับพระอัยยนาร์และออกนามเป็นสำเนียงแบบอินเดียใต้ว่า พระซับทระกรรณี
ดูเพิ่ม

| ด ค กเทพและคัมภีร์ในศาสนาฮินดู |
| --- | --- | --- |
| มหาเทพ |  พระพรหม  พระวิษณุ  พระศิวะ  |  |
| เทพเจ้าชั้นรอง |  พระพิฆเนศ  พระขันทกุมาร  พระราม  พระกฤษณะ  พระหนุมาน  พระอินทร์  พระอัคนี  พระไภรวะ  พระยม  พระกามเทพ  พระวายุ  พระวรุณ  พระวิศวกรรม  พระอัศวิน  |  |
| นพเคราะห์ |  พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  |  |
| เทวี |  พระสุรัสวดี  พระลักษมี  พระสตี  พระปารวตี  พระทุรคา  พระตรีศักติ  พระแม่กาลี  พระแม่สีดา  พระแม่ราธา  พระแม่มหาวิทยา  มาตฤกา  |  |
| คัมภีร์ |  พระเวท  อุปนิษัท  ปุราณะ  รามายณะ  มหาภารตะ  ภควัทคีตา  |  |
 ศาสนาฮินดู  เทววิทยาฮินดู  ยุคมหากาพย์ของอินเดีย
เจ้าแม่ประทานบุตร

เทวรูปเจ้าแม่จู๊แซเนี้ย ศิลปะแบบประเพณีจีน ณ วัดหลงซาน (艋舺龍山寺 - Bangka Lungshan Temple) ประเทศไต้หวัน
เทวรูปเจ้าแม่จู๊แซเนี้ย ศิลปะแบบประเพณีจีน ณ ศาลเจ้าหม่ากงเฉิง (馬公城隍廟 - Magong Chenghuang Temple) ประเทศไต้หวัน
เจ้าแม่ประทานบุตร  (จีน: 送子娘娘; พินอิน: Sòng zi niángniáng) หรือ เจ้าแม่ซื้อ คือ เทพธิดาหรือเซียนที่คุ้มครองดูแลเรื่องการตั้งครรภ์และการคลอดบุตรของศาสนาชาวบ้านจีน - ลัทธิเต๋าและลัทธิขงจื๊อซึ่งในภูมิภาคต่าง ๆ ของประเทศจีน รวมถึงพื้นที่ที่รับอิทธิพลวัฒนธรรมของศาสนาชาวบ้านจีน - ลัทธิเต๋าและลัทธิขงจื๊อซึ่งนับถือเทพธิดาหรือเซียนที่คุ้มครองดูแลเรื่องการตั้งครรภ์และการคลอดบุตร แตกต่างกันตามภูมิภาคต่าง ๆ ของพื้นที่และวัฒนธรรม ดังนี้
พระแม่กวนอิมประทานบุตร (送子观音) เป็นที่รู้จักและนิยมมากที่สุดจากอิทธิพลของพระพุทธศาสนามหายานแบบจีนที่ผสมกับศาสนาชาวบ้านจีน
พระแม่หม่าโจ้ว นิยมมากในจีนโพ้นทะเลนิยมในบูชาเพื่อการคุ้มครองการแต่งงานและการคลอดบุตรเป็นหลัก
พระแม่เขาไท่ เป็นที่นิยมบูชาในภาคเหนือของจีน
พระแม่หนี่วา เป็นที่นิยมบูชาในมณฑลเหอหนานตะวันออก
เจ้าแม่จู๊แซเนี้ย เป็นที่นิยมบูชาในฮกเกี้ยนใต้ ไต้หวัน และเขตเฉาซาน (潮汕)
เจ้าแม่ซำไน้ฮูหยิน เป็นที่นิยมบูชาในหุบเขาแม่น้ำหมิ่นเจียง (闽江 - Minjiang) และทางตอนใต้ของฮกเกี้ยนและไต้หวัน
เจ้าแม่กิมฮวยเนี่ยเนี้ย เป็นที่นิยมบูชาในมณฑลกวางตุ้ง มณฑลกวางสี มณฑลกวางตุ้ง มณฑลกานซู่ มณฑลเหอเป่ย์และมณฑลเจ้อเจียง
พระแม่หารีตีจากอิทธิพลของพระพุทธศาสนามหายานแบบจีนในคณะยี่สิบสี่เทพธรรมบาลแบบจีน
พระแม่สามเทวี (三霄娘娘) หรือที่เรียกว่า "ตรีเทพธิดา (三奶奶 - Three Grandma)" เป็นที่นิยมบูชาในลุ่มแม่น้ำห้วยเหอ (淮河 - Huaihe)
ดูเพิ่ม

เจ้าคงคา
เทวรูปจีน
ศาลเจ้าจีน
วัดจีน
จักรพรรดินีเจียง

| จักรพรรดินีเจียง |
| --- | --- |
 จักรพรรดินีเจียง 姜皇后
ประสูติ: ไม่ปรากฏ
สวรรคต: ไม่ปรากฏ
พระราชสวามี: พระเจ้าชางโจ้ว
พระบุตร: อินเฮา อินหอง
ราชวงศ์: ราชวงศ์ชาง
พระราชบิดา: เกียงฮวนฌ้อ เจ้าเมืองตังลู้
องค์ไท้อิมแชกุน (กิมซิ้นแถวที่สามตรงกลางจากซ้ายมือ)
พระแม่เต๋าบ้อหง่วนกุน (เทพประธานตรงกลางมณฑล)
องค์สุริยเทพ (กิมซิ้นแถวที่สามตรงกลางจากขวามือ)
จักรพรรดินีเจียง (จีน: 姜皇后; พินอิน: Empress Jiang) เป็นพระอัครมเหสีของพระเจ้าชางโจ้ว แห่งราชวงศ์ชางปรากฏในวรรณกรรมจีนเรื่องห้องสิน หลังจากนางต๋าจี่ซึ่งถูกปิศาจจิ้งจอกเข้าสิงร่างและได้ถวายตัวเป็นพระสนมในพระเจ้าชางโจ้วแล้ว ได้ถูกพระสนมต๋าจี่ใส่ความว่าเป็นกบฏต่อพระเจ้าชางโจ้วและต้องโทษควักดวงพระเนตรถึงแก่สิ้นพระชนม์ หลังจากเสร็จศึกในเรื่องห้องสินแล้ว เจียง จื่อหยาได้รับโองการสวรรค์จากหยวนสื่อเทียนจุน (元始天尊)สถาปนาได้เป็น ไท้อิมแชกุน หรือ  ราชินีพระจันทร์ มีหน้าที่รักษาดวงจันทร์ โดยได้รับการสักการะบูชาต่อมาในลัทธิเต๋า, ศาสนาพื้นบ้านจีน, ลัทธิขงจื๊อ และเทศกาลไหว้พระจันทร์
ดูเพิ่ม

รายพระนามเทวดาจีน
รายพระนามเทวดาที่ได้รับการสถาปนาในห้องสิน
เทพเจ้าในห้องสิน
ไท้เอี้ยงแชกุน
นฺหวี่วา
พระเจ้าชางโจ้ว
เตียนบ๊อ
เจ้าแม่จูแซเนี้ย
เทพเจ้าและผู้เศษของจีน
เทศกาลไหว้พระจันทร์
↑  http://www.vips.com.tw/DocLook?DocID=3300
คริส ยูแบงก์

| คริส ยูแบงก์ |
| --- | --- |
เกิด: คริสโตเฟอร์ ลิฟวิงสโตน ยูแบงก์ 8 สิงหาคม พ.ศ. 2509
คริส ยูแบงก์ นักมวยสากลชาวอังกฤษ เกิดเมื่อ 8 สิงหาคม พ.ศ. 2509 ที่ลอนดอน ประเทศอังกฤษ สถิติการชก 52 ครั้ง ชนะ 45 (น็อค 23) เสมอ 2 แพ้ 5
ประวัติ

เริ่มชกมวยสากลอาชีพเมื่อ พ.ศ. 2528 โดยเริ่มจากชกในรุ่นจูเนียร์มิดเดิลเวทก่อนจะเลื่อนไปชกในรุ่นมิดเดิลเวทและขึ้นชิงแชมป์โลกรุ่นมิดเดิลเวท WBO ชนะน็อค ไนเจลล์ เบนน์ ยก 9 ยูแบงก์ป้องกันตำแหน่งได้ 3 ครั้ง แล้วจึงเลื่อนขึ้นมาชิงแชมป์โลกรุ่นซูเปอร์มิดเดิลเวท WBO ชนะน็อค ไมเคิล วัตสัน ยก 12 และผลจากการกครั้งนี้ทำให้วัตสันกลายเป็นเจ้าชายนิทราไป
ยูแบงก์ขึ้นชกป้องกันแชมป์ได้ถึง 14 ครั้ง ก่อนจะเสียแชมป์ให้สตีฟ คอลลินส์ โดยเป็นฝ่ายแพ้คะแนนไป ยูแบงก์กลับมาชิงแชมป์รุ่นเดิมอีก 2 ครั้งแต่ไม่สำเร็จ แพ้คะแนน สตีฟ คอลลินส์ และ โจ คาลซากีไปตามลำดับ จากนั้น ยูแบงก์จึงขึ้นมาชกในรุ่นครุยเซอร์เวท และขึ้นชิงแชมป์โลกรุ่นครุยเซอร์เวท WBO เมื่อ 18 เมษายน พ.ศ. 2541 แพ้คะแนน คาร์ล ทอมป์สันไป ยูแบงก์ขอแก้มืออีกครั้งเมื่อ 18 กรกฎาคม พ.ศ. 2541 และคราวนี้ ปรากฏว่ายูแบงก์แพ้น็อคไปในยกที่ 9 และตัดสินใจประกาศแขวนนวมไป
เกียรติประวัติ

แชมป์เงา WBC รุ่นมิดเดิลเวท
ชิง 6 มีนาคม 2533 ชนะน็อค ฮูโก อันโดนีโอ คอร์ตี ยก 8
ป้องกันแชมป์ครั้งที่ 1, 25 เมษายน 2533 ชนะคะแนน เอ็ดดัวโด โดมิงโก คอนเตรราส
ป้องกันแชมป์ครั้งที่ 2, 5 กันยายน 2533 ชนะน็อค คิด ไมโล ยก 8
สละแชมป์
แชมป์โลก WBO รุ่นมิดเดิลเวท
ชิง 18 พฤศจิกายน 2533 ชนะน็อค ไนเจล เบนน์ ยก 9
ป้องกันแชมป์ครั้งที่ 1, 23 กุมภาพันธ์ 2534 ชนะคะแนนโดยเทคนิค แดน เชอร์รี
ป้องกันแชมป์ครั้งที่ 2, 18 เมษายน 2534 ชนะน็อค แกรี สเตร็ทช์ ยก 6
ป้องกันแชมป์ครั้งที่ 3, 22 มิถุนายน 2534 ชนะคะแนน ไมเคิล วัตสัน
สละแชมป์
แชมป์โลก WBO รุ่นซูเปอร์มิดเดิลเวท
ชิง 21 กันยายน 2534 ชนะน็อค ไมเคิล วัตสัน ยก 12
ป้องกันแชมป์ครั้งที่ 1, 1 กุมภาพันธ์ 2535 ชนะคะแนน ทูลานี มาลิงกา
ป้องกันแชมป์ครั้งที่ 2, 27 มิถุนายน 2535 ชนะคะแนน รอน เอสเล็ต
ป้องกันแชมป์ครั้งที่ 3, 19 กันยายน 2535 ชนะคะแนน โทนี ธอร์นตัน
ป้องกันแชมป์ครั้งที่ 4, 28 พฤศจิกายน 2535 ชนะคะแนน ฮวน คาร์ลอส กิมิเนซ เฟอร์รีรา
ป้องกันแชมป์ครั้งที่ 5, 20 กุมภาพันธ์ 2536 ชนะคะแนน ลินเดลล์ โฮล์มส์
ป้องกันแชมป์ครั้งที่ 6, 15 พฤษภาคม 2536 เสมอกับ เรย์ โคลส
ป้องกันแชมป์ครั้งที่ 7, 9 ตุลาคม 2536 เสมอกับ ไนเจลล์ เบนน์ (เป็นการชิงแชมป์โลก WBC รุ่นซูเปอร์มิดเดิลเวท ไม่สำเร็จด้วย)
ป้องกันแชมป์ครั้งที่ 8, 5 กุมภาพันธ์ 2537 ชนะคะแนน กราเซียโน ร็อคกีเซียนี​
ป้องกันแชมป์ครั้งที่ 9, 21 พฤษภาคม 2537 ชนะคะแนน เรย์ โคลส
ป้องกันแชมป์ครั้งที่ 10, 9 กรกฎาคม 2537 ชนะคะแนน มัวริลิโอ อามาราล คอสตา
ป้องกันแชมป์ครั้งที่ 11, 27 สิงหาคม 2537 ชนะน็อค แซม สโตรีย์ ยก 7
ป้องกันแชมป์ครั้งที่ 12, 15 ตุลาคม 2557 ชนะคะแนน แดน แซมเมอร์
ป้องกันแชมป์ครั้งที่ 13, 10 ธันวาคม 2557 ชนะคะแนน เฮนรี วาร์ตัน
เสียแชมป์ 18 มีนาคม 2538 แพ้คะแนน สตีฟ คอลลินส์
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBO รุ่นซูเปอร์มิดเดิลเวท เมื่อ 9 กันยายน 2538 แพ้คะแนน สตีฟ คอลลินส์
ชิงแชมป์โลก WBO รุ่นซูเปอร์มิดเดิลเวท เมื่อ 11 ตุลาคม 2540 แพ้คะแนน โจ คัลซากี
ชิงแชมป์โลก WBO รุ่นจูเนียร์เฮฟวีเวท เมื่อ 18 มีนาคม 2541 แพ้คะแนน คาร์ล ทอมป์สัน
ชิงแชมป์โลก WBO รุ่นจูเนียร์เฮฟวีเวท เมื่อ 18 กรกฎาคม 2541 แพ้น็อค คาร์ล ทอมป์สัน ยก 10
เร็วทะลุเร็ว

| เร็วทะลุเร็ว |
| --- | --- |
กำกับ: พันนา ฤทธิไกร
บทภาพยนตร์: พันนา ฤทธิไกร
อำนวยการสร้าง: สมศักดิ์ เตชะรัตนประเสริฐ
นักแสดงนำ: ชูพงษ์ ช่างปรุง นันทวุฒิ บุญรับทรัพย์
กำกับภาพ: ณัฐวุฒิ กิตติคุณ
บริษัทผู้สร้าง: สหมงคลฟิล์มอินเตอร์เนชั่นแนล 
วันฉาย: 13 พฤศจิกายน พ.ศ. 2557
ความยาว: 90 นาที
ประเทศ: ไทย
ภาษา: ไทย
เร็วทะลุเร็ว เป็นภาพยนตร์ไทยแนวศิลปะการต่อสู้ปี 2557 กำกับโดยพันนา ฤทธิไกร และจัดจำหน่ายโดยสหมงคลฟิล์ม อินเตอร์เนชั่นแนล ภาพยนตร์เรื่องนี้เป็นการกลับมาร่วมงานกันของพันนา และเดี่ยว ชูพงษ์ ช่างปรุง ผู้กำกับและนักแสดงนำจากภาพยนตร์เรื่อง เกิดมาลุย เมื่อปี พ.ศ. 2547 เป็นภาพยนตร์เรื่องสุดท้ายที่กำกับโดยพันนา ฤทธิไกร ซึ่งเสียชีวิตเมื่ออายุ 53 ปีในวันอาทิตย์ที่ 20 กรกฎาคม 2557 โดยมีฉากแอ็กชั่นเทคเดียวซึ่งเป็นเอกลักษณ์ของเขาอยู่ในภาพยนตร์เรื่องนี้
เนื้อเรื่อง

ธีร์ (ชูพงษ์ ช่างปรุง) และธาร (นันทวุฒิ บุญรับทรัพย์) เป็นสองพี่น้องที่ได้รับการเลี้ยงดูจากลุง (พิง ลำพระเพลิง) ที่เปิดอู่ซ่อมรถยนต์ พวกเขามีความสนใจเกี่ยวกับห้องที่ลุงของพวกเขาปิดอยู่เสมอและไม่อนุญาตให้พวกเขาเข้าไป ดังนั้นเย็นวันหนึ่ง พวกเขาจึงทำให้ลุงเมาและแอบเข้าไปในห้อง ซึ่งพวกเขาพบหลักฐานว่าพ่อแม่ของพวกเขาเคยเป็นสายสืบนอกเครื่องแบบและถูกฆ่าตายจากการซุ่มโจมตี ลุงของพวกเขาซึ่งเป็นสายสืบในตอนนั้นสัญญากับพ่อแม่ของพวกเขาว่าเขาจะพา 2 พี่น้องมาเลี้ยงดูเหมือนเด็กปกติและปกป้องพวกเขาจากชีวิตเก่า ๆ และจากอาชีพสายสืบของเขา หลังจากรู้เรื่องนี้ ธีร์ตัดสินใจออกเดินทางเพื่อค้นหาว่าใครเป็นคนฆ่าพ่อแม่ของพวกเขา ขณะที่ ธารยังคงทำงานในอู่ซ่อมรถของลุง โดยฝึกฝนศิลปะการต่อสู้ด้วยตัวเองจากการดูเทปวิดีโอที่ด้านหลังร้าน
ธีร์เข้าร่วมทีมนักฆ่าด้วยความตั้งใจที่จะทำงานให้ถึงจุดสูงสุดเพื่อตามหาคนที่ออกคำสั่งฆ่าพ่อแม่ของพวกเขา เขาเรียนรู้คติของนักฆ่า: ยึดมั่นกับภารกิจ; ไม่ละสายตาจากเป้าหมาย; ไม่แสดงความเมตตา เขาถูกจ้างให้มาปกป้องพลอย (นิศาชล ต้วมสูงเนิน) หญิงสาวผมสีบลอนด์ที่เป็นหลานสาวของนักธุรกิจผู้ทรงอิทธิพลคนหนึ่ง ธีร์ไม่รู้ว่าพลอยคือเป้าหมายการลอบสังหาร และธีถูกจัดฉากให้รับโทษสำหรับการฆาตกรรมเธอ แต่เมื่อเขาถูกทรยศระหว่างปฏิบัติภารกิจ เขาก็ช่วยเธอไว้และต่อสู้กับกลุ่มนักฆ่า เขาพาเธอหนีกลับบ้านของครอบครัวของเขา เปิดเผยเครือข่ายอำนาจและความทุจริตที่เป็นความลับ และทำให้เขาและครอบครัวที่เหลือกลายเป็นเป้าหมาย ลุงของเขาถูกฆ่าโดยนักฆ่า และพี่น้องทั้งสองก็ร้องไห้กับการสูญเสีย จากนั้นจึงตัดสินใจสู้กลับโดยได้รับความช่วยเหลือจากพลอยและหมอชาวจีนของเธอชื่อซีฟู (อุ้ยเตี๊ยกฮวด)
นักแสดง

ชูพงษ์ ช่างปรุง รับบทเป็น ธีร์
นันทวุฒิ บุญรับทรัพย์ รับบทเป็น ธาร
เกศริน เอกธวัชกุล รับบทเป็น จอย
ชัชพล กุลศิริวุฒิชัย รับบทเป็น ป็อด
โกวิท วัฒนกุล รับบทเป็น ชัย
พิง ลำพระเพลิง
นิศาชล ต้วมสูงเนิน รับบทเป็น พลอย
กระแสตอบรับ

นักวิจารณ์ชื่นชมฉากแอ็คชัน แต่ติเรื่องการใช้คอมพิวเตอร์กราฟิกส์ แมททิว ฮาร์ทแมน จาก High-Def Digest เขียนว่า "ฉากที่ดูแย่คือฉากที่ปรับปรุงด้วยซีจี ซึ่งน่าเสียดายมาก ฉันนึกภาพว่าฉากเหล่านี้ไม่น่าจะได้รับการดูแลโดยพันนา เพราะดูเร่งรีบและดูไม่สวยงามเมื่อเทียบกับฉากอื่น ๆ ในภาพยนตร์ ถ้าไม่มีฉากเหล่านี้ในช่วงหลัง ๆ ของภาพยนตร์ ภาพยนตร์เรื่องนี้จะได้คะแนนเต็ม แต่ถ้าพิจารณาจากความน่าเกลียดของฉากเหล่านี้แล้ว ภาพที่สวยงามตระการตานี้ก็ยิ่งทำให้ฉากเหล่านี้ดูแย่ลงไปอีก"
โฮมวิดีโอ

ภาพยนตร์เรื่องนี้วางจำหน่ายในรูปแบบดีวีดีและบลูเรย์โดย Well Go USA เมื่อวันที่ 14 เมษายน พ.ศ. 2558 และสตรีมบนเน็ตฟลิกซ์ และแอมะซอนวิดีโอ
แหล่งข้อมูลอื่น

เร็วทะลุเร็ว ที่อินเทอร์เน็ตมูวีเดตาเบส
| ด ค กภาพยนตร์ที่กำกับโดยพันนา ฤทธิไกร |
| --- | --- |
 เกิดมาลุย (2529)  2 นักสู้ผู้ยิ่งใหญ่ (1986)  ซิ่งวิ่งลุย (2529)  ปลุกมันขึ้นมาฆ่า (2530)  ปลุกมันขึ้นมาฆ่า 2 (2532)  เกิดมาลุย 3 (2533)  River of Fire (1990)  Killers vs Thugs (1990)  Black Goblins (1990)  ไอ้เพชร บขส. (2533)  พยัคฆ์ร้ายเชียงชุน (2534)  Ghost War (1991)  คัมภีร์นักเลง (2534)  ไอ้เพชร บขส. 2 (2535)  Young Angel (1992)  Siamese Lion (1992)  Angel of Death (1993)  The Rowdy Bunch (1994)  Bangkok Hooligans (1994)  Spirited Killers (1994)  มือปราบปืนโหด (1996)  Wake Up to Kill 3 (1996)  คนดิบเหล็กน้ำพี้ (2001)  Muay Thai Assassin (2001)  บอดี้การ์ดหน้าเหลี่ยม (2547)  เกิดมาลุย (2547)  องค์บาก 2 (2551)  องค์บาก 3 (2553)  โคตรสู้ โคตรโส (2553)  เร็วทะลุเร็ว (2557)
เจ้าแม่พระธรณี

เทวรูปเทวีแห่งแผ่นดินโลกและดินในศาสนาแบบพหุเทวนิยม ซ้าย - จิตรกรรมเจ้าแม่ธรณีจีน สมัยราชวงศ์หยวน ณ วัดหย่งเล่อ (永樂宮); อำเภอรุ่ยเฉิง มณฑลชานซี, ประเทศจีน และ ขวา - เทวรูปการผสานความเชื่อ เจ้าแม่เพอร์เซฟะนี - ไอซิสทรงเคื่องดนตรี ซิสตรัม (Sistrum) พิพิธภัณฑ์โบราณคดีฮีราคลีออน ( Heraklion Archaeological Museum), ครีต
เจ้าแม่พระธรณี (Earth goddess, เทพมารดรแห่งแผ่นดินโลก) หรือ เทพมารดรแผ่นดินโลก หมายถึง เทพนารีแห่งพื้นดินและแผ่นดินโลกในศาสนาพหุเทวนิยมและเกี่ยวข้องกับสตรีและมารดาในแผ่นดินโลกและมีความเกี่ยวข้องกับโลกใต้พิภพหรือโลกบาดาล
เทพีแห่งแผ่นดินโลกในศาสนาต่าง ๆ ได้แก่:
ศาสนาชาวบ้านจีนและลัทธิเต๋า - เจ้าแม่ธรณีจีน และ ฮกเต็กแป๊ะม่า
ศาสนากรีกโบราณ - เจ้าแม่ไกอา, เทวีไซเบล (Cybele), พระเทพีดีมิเทอร์, เจ้าแม่เพอร์เซฟะนี, พระเทวีเรีย
ศาสนาโรมันโบราณ - พระนางเทอร์รา, พระแม่เซเรส, เจ้าแม่ออฟ (Ops), พระแม่พรอสเซอร์พินา (Proserpina)
ศาสนาพุทธแบบเถรวาทและศาสนาพื้นบ้านไทย - นางพระธรณีบีบมวยผม
ศาสนาพราหมณ์ - เจ้าแม่ปฤถวี
ศาสนาฮินดู - เจ้าแม่ภูมิเทพี
ศาสนาพุทธแบบมหายานและวัชรยาน - พระวสุธาราเทพี
ศาสนาพื้นบ้านไทย - นางพระภูมิไชยา (ชายาพระภูมิไชยมงคล)
ดูเพิ่ม

แม่พระธรณี
เจ้าแม่ปฤถวี
พระวสุธารา
เจ้าแม่ธรณีจีน
เจ้าแม่ภูมิเทพี
เจ้าพ่อธรณี
รายพระนามเทพแห่งแผ่นดิน
เทวรูปจีน
ศาลเจ้าจีน
วัดจีน
ซูเปอร์ฮิต 1

ซูเปอร์ฮิต 1 เป็นอัลบั้มพิเศษจาก นิธิทัศน์ โปรโมชั่น ออกวางแผงเมื่อปี พ.ศ. 2533 โดยได้นำศิลปินชื่อดังของค่ายทั้งหมด 4 คนได้แก่ แซม ยุรนันท์,กุ้ง ตวงสิทธิ์,ก้อย พรพิมล และ ดอน สอนระเบียบ มาร้องเพลงลูกทุ่งที่ได้รับความนิยมในอดีตโดยทุกเพลง ได้ทำดนตรีและเรียบเรียงดนตรีใหม่ทั้งหมดจากฝีมือของอดีตสมาชิกวง แกรนด์เอ็กซ์ อย่าง โชคดี พักภู่
วรรธนา วีรยวรรธน

| วรรธนา วีรยวรรธน |
| --- | --- |
ชื่อเกิด: วรรธนา วีรยวรรธน
รู้จักในชื่อ: เจี๊ยบ
เกิด: 11 มกราคม พ.ศ. 2513 (54 ปี)
แนวเพลง: ป๊อป
อาชีพ: เขียนบทละคร,นักร้อง
ช่วงปี: พ.ศ. 2537 - ปัจจุบัน
ค่ายเพลง: เทโร เรคคอร์ด (2540 - 2541)  คีตา เรคคอร์ดส (2537 - 2539) แกรมมี่ (พ.ศ. 2541 - พ.ศ. 2544)
วรรธนา วีรยวรรธน หรือ เจี๊ยบ เป็นนักร้อง และนักแต่งเพลงชาวไทย มีชื่อเสียงจากเพลง เธอเห็นท้องฟ้านั่นไหม และเพลง เพราะใจ
ประวัติ

วรรธนา วีรยวรรธน (เจี๊ยบ) เกิดเมื่อวันที่ 11 มกราคม พ.ศ. 2513 เป็นนักร้องชาวไทย ก่อนที่เธอจะเป็นนักร้องเธอเป็นนักแต่งเพลงในสังกัด คีตา เรคคอร์ดส เช่น เพลง สบตา ของแอนเดรีย สวอเรซ และเพลง เธอยังคงมีฉัน ของ ยุ้ย ปัทมวรรณ เค้ามูลคดี เธอออกอัลบั้มแรกภายใต้สังกัด เทโร เรคคอร์ด เป็น EP Turqouise มีเพลงฮิต เช้าแล้ววันใหม่ และ เก็บไว้ให้เธอ ต่อด้วยอัลบั้มเต็ม Turqouise The Album เพลงฮิต วันจันทร์ และ โลกใบเก่า หลังจากนั้นเธอย้ายไปทำงานในค่ายแกรมมี่ ในบริษัทย่อยเมกเกอร์เฮด แต่งเพลงให้ศิลปินอีกหลาย ๆ คน โดยเฉพาะ ทำงานร่วมกับไบรโอนี่
จากนั้นออกมาทำงานอิสระ แต่งเพลงโฆษณา เพลงประกอบหนัง เปิดโรงเรียนสอนแต่งเพลง ร้องเพลง Studio 64 เข้าไปเป็นครูในบ้าน AF1
ประวัติ > ชีวิตส่วนตัว

วรรธนา สมรสกับ นายนิมิตร จิตรานนท์ หรือ กบ นักคิดนักเขียนคนดัง โดยทั้งคู่มีลูกด้วยกัน 2 คน แต่ปัจจุบัน นายนิมิตร จิตรานนท์ ได้เสียชีวิตแล้ว ด้วยอุบัติเหตุทางรถยนต์
ผลงานเพลง > สตูดิโออัลบั้ม

พ.ศ. 2539 มินิอัลบั้ม Turquoise (สังกัดเทโร เรคคอร์ด)
พ.ศ. 2540 อัลบั้ม Butterfly Falls in Love (สังกัดเทโร เรคคอร์ด)
พ.ศ. 2540 อัลบั้ม Turquise The Album (สังกัดเทโร เรคคอร์ด)
พ.ศ. 2540 อัลบั้ม Collection เพลงขอบฟ้า Butterfly Fall In Love (สังกัดเทโร เรคคอร์ด)
พ.ศ. 2541 อัลบั้ม The Album (สังกัดONPA)
พ.ศ. 2542 อัลบั้ม In The Name Of Love (สังกัดบาแรมยู)
พ.ศ. 2544 อัลบั้ม Post to the Past
พ.ศ. 2552 อัลบั้ม Everything I~sea
พ.ศ. 2553 อัลบั้ม Ticket To The Moon
คนขอนแก่น - รวมศิลปินชาวจังหวัดขอนแก่น
ผลงานเพลง > เพลง

เพลง ไม่มีเหตุผล - Mr.Lazy feat.เจี๊ยบ วรรธนา
เพลง รอเธอมาบอกรัก - อัลบั้ม Lazy Sunday (รวมศิลปิน) ฯลฯ
ผลงานเพลง > เพลงประกอบละคร/ภาพยนตร์

เพลง หาทาง-หาเธอ (ประกอบภาพยนตร์เรื่อง The Mother เฮี้ยน )
เพลง คว้าฝัน (ประกอบละครเรื่อง นางแบบ)
เพลง ใครสักคน (ประกอบละครเรื่อง ทะเล จำปี ดนตรี ทราย)
เพลง วัน เดือน ปี (ประกอบภาพยนตร์เรื่อง 365 วัน ตามติดชีวิตเด็กเอ็นท์)
เพลง เพราะใจ (ประกอบภาพยนตร์เรื่อง สิ่งเล็กเล็กที่เรียกว่า...รัก)
ผลงานเพลง > ผลงานการแต่งเพลง

เพลง "เธอยังคงมีฉัน" ศิลปิน ยุ้ย ปัทมวรรณ เค้ามูลคดี
เพลง "ฉันเองก็ไม่รู้" ศิลปิน ยุ้ย ปัทมวรรณ เค้ามูลคดี
เพลง "สบตา (Look into my eyes)" ศิลปิน แอนเดรีย สวอเรซ
เพลง "เด็กดี (Be good baby)" ศิลปิน แอนเดรีย สวอเรซ
เพลง "วันที่ไม่เหงา" ศิลปิน วงที-สเกิ๊ต
เพลง '"เอาให้ตาย" ศิลปิน พงษ์พัฒน์ วชิระบรรจง​
เพลง "เยื่อใยสุดท้าย" ศิลปิน แจน ฮัลโลวีน
เพลง "......." ศิลปิน แจน ฮัลโลวีน
เพลง "เป็นอะไรที่คล้ายกัน" ศิลปิน โก้ ธีรศักดิ์ พันธุจริยา
เพลง "เจ็บอยู่ที่ฉัน" ศิลปิน โก้ ธีรศักดิ์ พันธุจริยา
เพลง "คิดถึง" ศิลปิน ไบรโอนี่
เพลง "เท่านั้น" ศิลปิน ญาญ่าญิ๋ง
เพลง "นิทานของพ่อ" ศิลปิน ญาญ่าญิ๋ง
เพลง "เพื่อนร่วมทาง (Trust Me)" ศิลปิน แมทธิว ดีน
เพลง ของคุณดาว" ศิลปิน วงบั๊ก บันจี้
เพลง "ขอบฟ้า" ศิลปิน วรรธนา วีรยวรรธน
เพลง "Butterfly Fall In Love" ศิลปิน วรรธนา วีรยวรรธน
เพลง "ใครสักคน" ศิลปิน วรรธนา วีรยวรรธน
เพลง "วัน เดือน ปี (D/M/Y)" ศิลปิน วรรธนา วีรยวรรธน (แต่งคำร้อง ทำนอง)
เพลง "10 Things" ศิลปิน วรรธนา วีรยวรรธน (แต่งคำร้อง ทำนอง)
เพลง ไม่อยากเป็นแบบนี้ ศิลปิน หญิง รฐา โพธิ์งาม (อัลบั้ม HER Project เรื่องของHerเรื่องของเรา) ฯลฯ
ผลงานเพลง > เขียนบทละคร

วุ่นนักรักเต็มบ้าน ช่อง ทรูโฟร์ยู
เมีย 2018 ช่องวัน
Club Friday the Series 10 รักนอกใจ ตอน ตัวประกอบ จีเอ็มเอ็ม 25
อรุณา 2019 ช่องวัน
ใบไม้ที่ปลิดปลิว ช่องวัน
อุ้มรักเกมลวง ช่องวัน
สิเน่หาส่าหรี ช่องวัน
ใต้หล้า ช่องวัน
รัก/ร้าย ช่องวัน
เหมือนเราจะรักกันไม่ได้ ช่องวัน
ผลงานเพลง > เขียนบทภาพยนตร์

Sisters กระสือสยาม - สหมงคลฟิล์ม อินเตอร์เนชั่นแนล (ใช้ชื่อนามแฝง - โฟร์ เรด ฟรุ้ตส์)
ผลงานการแสดง > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2544 | ปากกา หัวใจ กับ ไมโครโฟน | ช่องไอทีวี | ครูมนต์ (พี่สาวของคีตะ) |  |
เจ้าแม่ฉฺยงเซียว

เจ้าแม่ฉฺยงเซียว  (จีน: 瓊宵娘娘; แปลตรงตัว: "เจ้าแม่นภาหยก") หรือ นามเดิมของนาง คือ จ้าว ฉฺยงเซียวเป็นเทวีในศาสนาชาวบ้านจีนและลัทธิเต๋าอันเป็นหนึ่งในเทวีผู้ประทานพรและคุ้มครองอุปถัมป์การคลอดแต่บรรดาสตรีและมารดรทั้งหลาย  นางเป็นพระเทพีขนิษฐาอันดับสองในของคณะเทพี ซานเซียวเชิ่งหมู่  (三霄聖母) หรือ ซานเซียวเนี่ยเนี้ย (三霄娘娘) เจ้าแม่ซานเซียวเนี้ยวเนี้ยวทรงได้รับการสักการะบูชาในฐานะของเจ้าแม่ผู้พิทักษ์ครัวเรือน หรือ เทพีห้องสุขา    ในธรรมเนียมศาสนาชาวบ้านจีนว่ากันว่า "เทพเจ้าเตาไฟนั้นทรงสถิตย์คอยพิทักษ์คุ้มครองจากในครัว และเทพีซานเซียวนั้นทรงสถิตย์คอยพิทักษ์คุ้มครองจากในครัวเรือน"